NEUVOSTON ASETUS (ETY) N:o 1122/92,
annettu 28 päivänä huhtikuuta 1992,
säilöttyjen viljeltyjen sienien tuontiin sovellettavista toimenpiteistä annetun asetuksen (ETY) N:o 1796/81 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), ja erityisesti sen 17 artiklan 2 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 1796/81(2) säädetään tullimaksun lisämaksun perimisestä yhteisen tullitariffin alanimikkeeseen ex 20.02 A kuuluvien säilöttyjen viljeltyjen herkkusienien tuonnista, joka on suurempi kuin määrätty määrä,
tiettyjen tavaroiden luokittelemisesta yhdistettyyn nimikkeistöön 18 päivänä huhtikuuta 1991 annetussa komission asetuksessa (ETY) N:o 964/91(3) luokitellaan CN-koodiin 2003 10 10 tiettyjä Agaricus-lajin täysin kypsennettyjä viljeltyjä herkkusieniä, jotka on käsitelty niin, että ne kestävät paremmin kuljetuksen ja varastoinnin ennen jalostusta ja jotka on tarkoitettu pääasiassa säilyketeollisuuden raaka-aineeksi; näitä tuotteita olisi tämän vuoksi käsiteltävä asetuksessa (ETY) N:o 1796/81 säädetyn tuontijärjestelmän mukaisesti,
CN-koodiin 0711 90 40 kuuluvien väliaikaisesti säilöttyjen viljeltyjen herkkusienien tuonti on kasvanut huomattavasti ja on paljon suurempi kuin tavallisesti yhteisössä vapaaseen liikkeeseen luovutetut määrät; nämä määrät olisi käytettävä yhteisössä herkkusienisäilykkeiden valmistukseen; näissä olosuhteissa on suotavaa soveltaa asetuksen (ETY) N:o 1796/81 säännöksiä väliaikaisesti säilöttyihin herkkusieniin säilötyistä herkkusienistä säädettyjen toimenpiteiden tehon suojelemiseksi,
kaupankäynnin jatkamiseksi yhteisön ja kyseisten herkkusienien viejämaiden välillä, olisi tarpeen mukauttaa tähän uuteen tilanteeseen olemassa oleva määrä nykyisen sääntelyn mukaisesti,
tämänhetkisten kauppavirtojen huomioon ottamiseksi on ilmeisesti suotavaa mukautettaessa määrää, josta ei peritä lisämaksua ottaa perustaksi kyseisten herkkusienien tavanomaiset kauppavirrat; tämän vuoksi on syytä ottaa huomioon vuodet 1990 ja 1991,
Euroopan talousyhteisön ja Puolan väliaikaisessa sopimuksessa säädetään, että tälle maalle asetuksessa (ETY) N:o 1796/81 säädetyn tuontijärjestelmän mukaisesti jaettua määrää lisätään joka vuosi sen viiden ensimmäisen soveltamisvuoden aikana; kokonaismäärässä on otettava huomioon tämä lisäys vuodesta 1992 alkaen,
ottaen huomioon kolmansien maiden tarjonnan yhteisön markkinoilla, näiden markkinoiden hallinto olisi varmistettava vahvistamalla lisämaksu tasolle, jossa otetaan huomioon tuotantokustannusten vaihtelu yhteisössä ja kyseisissä kolmansissa maissa, kyseisten tuotteiden hintojen voimakkaat heilahtelut sekä tarve hillitä lisämaksusta vapautetun määrän ylittävää tuontia,
kyseiseen järjestelmään kuuluu kaksi eri herkkusienten tarjontamuotoa; olisi otettava huomioon tämä tilanne vahvistettaessa lisämaksua ja vahvistettava eri maksu näille kyseiselle kahdelle edellä lueteltuja tunnusmerkkejä vastaavalle tarjontamuodolle; olisi myös ilmaistava tämä maksu yhteisenä painoyksikkönä näille kahdelle tarjontamuodolle, ja
selvyyden vuoksi on syytä mukauttaa kumottuihin asetuksiin viittaavat säännökset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1796/81 seuraavasti.
1) Otsikossa ilmaisu "säilötyt viljellyt herkkusienet" korvataan ilmaisulla "CN-koodiin 0711 90 40, 2003 10 20 ja 2003 10 30 kuuluvat Agaricus spp. -lajin herkkusienet".
2) Korvataan 1 artikla seuraavasti:
"1 artikla
Kaikki CN-koodiin 0711 90 40, 2003 10 20 ja 2003 10 30(*) kuuluvien Agaricus spp. -lajin herkkusienien muu kuin 4 artiklassa tarkoitettu vapaaseen liikkeeseen luovuttaminen yhteisössä edellyttää lisämaksun perimistä 3 artiklassa vahvistettujen määrien ylittäviltä määriltä.
(*) Taric-koodit vuodelle 1992: 0711 90 50*20, 2003 10 10*31 ja *81, 2003 10 10*39 ja *89."
3) Korvataan 2 artiklan 1 kohta seuraavasti:
"1 Lisämaksu vahvistetaan 278 ecuun 100 kilogrammaa kohti Agaricus spp. -lajin valutettuja herkkusieniä ja 239 ecuun 100 kilogrammaa kohti Agaricus spp. -lajin CN-koodiin 0711 90 40 ja 2003 10 20 kuuluvia valutettuja herkkusieniä."
4) Korvataan 3 artikla seuraavasti:
"3 artikla
1 Edellä 1 artiklassa tarkoitettu määrä vahvistetaan 57 620 tonniin vuodelle 1992, 58 460 tonniin vuodelle 1993, 59 860 tonniin vuodelle 1994, 61 260 tonniin vuodelle 1995 ja 62 660 tonniin vuodesta 1996.
2 Tästä määrästä jaetaan Puolalle 28 840 tonnia vuodelle 1992, 29 680 tonnia vuodelle 1993, 31 080 tonnia vuodelle 1994, 32 480 tonnia vuodelle 1995 ja 33 880 tonnia vuodesta 1996.
3 Loppu tästä määrästä jaetaan joka vuosi toimittajamaiden kesken, ottaen huomioon tavanomaiset kauppavirrat yhteisössä ja uudet toimittajat.
4 Määrät ilmaistaan valutettuna nettopainona (ilman lientä) CN-koodiin 0711 90 40, 2003 10 20 ja 2003 10 30 kuuluvien herkkusienien osalta."
5) Korvataan 4 ja 6 artiklassa viittaus asetuksen (ETY) N:o 516/77 20 artiklaan viittauksella asetuksen (ETY) N:o 426/86 22 artiklaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä toukokuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 28 päivänä huhtikuuta 1992.